เปิดโผ 11 หุ้นเข้าคำนวณ SET100 รอบใหม่ RS-TOA นำทีม มีผล 2 ก.ค.นี้
เปิดโผ 11 หุ้นเข้าคำนวณ SET100 รอบใหม่ RS-TOA นำทีม มีผล 2 ก.ค.นี้
19 มิ.ย. 2561

ตลาดหลักทรัพย์แห่งประเทศไทย (ตลท.) ประกาศรายชื่อหลักทรัพย์ที่ใช้สำหรับคำนวณดัชนี SET50 ดัชนี SET100 ดัชนี sSET ดัชนี SETHD ดัชนี SETCLMV และดัชนี SETTHSI ในช่วงครึ่งปีหลังของปี 2561 (1 กรกฎาคม – 31 ธันวาคม)
โดยดัชนี SET50 มีหลักทรัพย์เข้าใหม่ 6 หลักทรัพย์ ดัชนี SET100 มีหลักทรัพย์เข้าใหม่ 11 หลักทรัพย์ ดัชนี sSET มีหลักทรัพย์เข้าใหม่ 23 หลักทรัพย์ และดัชนี SETHD มีหลักทรัพย์เข้าใหม่ 8 หลักทรัพย์ และ 2 ดัชนีใหม่ ดัชนี SETCLMV และดัชนี SETTHSI มีหลักทรัพย์ที่เป็นองค์ประกอบในดัชนี 31 และ 45 หลักทรัพย์ตามลำดับ เตรียมเผยแพร่อย่างเป็นทางการ 2 ก.ค.2561 เป็นต้นไป
สำหรับหลักทรัพย์เข้าใหม่สำหรับดัชนี SET50 จำนวน 6 หลักทรัพย์ ประกอบด้วย บริษัท บี.กริม เพาเวอร์ จำกัด (มหาชน) หรือ BGRIM, บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA, บริษัท  โกลว์ พลังงาน จำกัด (มหาชน) หรือ GLOW, บริษัท  บัตรกรุงไทย จำกัด (มหาชน) หรือ KTC, บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH และ บริษัท  ทีโอเอ เพ้นท์ (ประเทศไทย) จำกัด (มหาชน) หรือ TOA
ส่วนดัชนี SET100 มีหลักทรัพย์เข้าใหม่จำนวน 11 หลักทรัพย์ ได้แก่ บริษัท  บี.กริม เพาเวอร์ จำกัด (มหาชน) หรือ BGRIM, บริษัท  กรุงเทพประกันชีวิต จำกัด (มหาชน) หรือ BLA, บริษัท  เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA, บริษัท  ดิ เอราวัณ กรุ๊ป จำกัด (มหาชน) หรือ ERW, บริษัท  โกลว์ พลังงาน จำกัด (มหาชน) หรือ GLOW, บริษัท  พริมา มารีน จำกัด (มหาชน) หรือ PRM, บริษัท  ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท  อาร์เอส จำกัด (มหาชน) หรือ RS, บริษัท  ราชธานีลิสซิ่ง จำกัด (มหาชน) หรือ THANI, บริษัท  ทีโอเอ เพ้นท์ (ประเทศไทย) จำกัด (มหาชน) หรือ TOA และ บริษัท  ทีทีดับบลิว จำกัด (มหาชน) หรือ TTW
ด้านดัชนี sSET มีจำนวนหลักทรัพย์ที่เป็นองค์ประกอบของดัชนีทั้งหมด 114 หลักทรัพย์ เพิ่มจากรอบทบทวนก่อนหน้าซึ่งมี 112 หลักทรัพย์ มีหลักทรัพย์เข้าใหม่จำนวน 23 หลักทรัพย์ ได้แก่ บริษัท  อนันดา ดีเวลลอปเม้นท์ จำกัด (มหาชน) หรือ ANAN, บริษัท  เอเชียน ไฟย์โตซูติคอลส์ จำกัด (มหาชน) หรือ APCO, บริษัท  ศรีอยุธยา แคปปิตอล จำกัด (มหาชน) หรือ AYUD, บริษัท  บิ๊ก คาเมร่า คอร์ปอเรชั่น จำกัด (มหาชน) หรือ BIG, บริษัท  ซีโอแอล จำกัด (มหาชน) หรือ COL, บริษัท  ไดนาสตี้เซรามิค จำกัด (มหาชน) หรือ DCC, บริษัท  หาดทิพย์ จำกัด (มหาชน) หรือ HTC
รวมทั้ง บริษัท  ทริพเพิล ไอ โลจิสติกส์ จำกัด (มหาชน) หรือ III, บริษัท  เจ มาร์ท จำกัด (มหาชน) หรือ JMART, บริษัท  เจดับเบิ้ลยูดี อินโฟโลจิสติกส์ จำกัด (มหาชน) หรือ JWD, บริษัท  น้ำตาลขอนแก่น จำกัด (มหาชน) หรือ KSL, บริษัท  แม็คกรุ๊ป จำกัด (มหาชน) หรือ MC, บริษัท  โมโน เทคโนโลยี จำกัด (มหาชน) หรือ MONO, บริษัท  นวนคร จำกัด (มหาชน) หรือ NNCL
พร้อมด้วย บริษัท  เนอวานา ไดอิ จำกัด (มหาชน) หรือ NVD, บริษัท  เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE, บริษัท  ริช สปอร์ต จำกัด (มหาชน) หรือ RSP, บริษัท  ส.กิจชัย เอ็นเตอร์ไพรส์ จำกัด (มหาชน) หรือ SKN, บริษัท  ไทยคม จำกัด (มหาชน) หรือ THCOM, บริษัท  โทรีเซนไทย เอเยนต์ซีส์ จำกัด (มหาชน) หรือ TTA, บริษัท  ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ, บริษัท  วนชัย กรุ๊ป จำกัด (มหาชน) หรือ VNGและ บริษัท  ไวส์ โลจิสติกส์ จำกัด (มหาชน) หรือ WICE
ขณะที่ดัชนี SETHD มีหลักทรัพย์เข้าใหม่จำนวน 8 หลักทรัพย์  ได้แก่ บริษัท  บางจาก คอร์ปอเรชั่น จำกัด (มหาชน) หรือ BCP, บริษัท  โกลว์ พลังงาน จำกัด (มหาชน) หรือ GLOW, บริษัท  เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR, บริษัท  ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท  สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP, บริษัท  สตาร์ ปิโตรเลียม รีไฟน์นิ่ง จำกัด (มหาชน) หรือ SPRC, บริษัท  ไทยออยล์ จำกัด (มหาชน) หรือ TOPและ บริษัท  ทีทีดับบลิว จำกัด (มหาชน) หรือ TTW
โดยหลักทรัพย์ที่อยู่ในดัชนี SETHD มีอัตราผลตอบแทนเงินปันผลเฉลี่ย 5.08% สูงกว่าอัตราผลตอบแทนเงินปันผลของตลาดหลักทรัพย์ฯ โดยรวม ซึ่งมีค่าเฉลี่ยอยู่ที่ 2.96% ณ สิ้นเดือนพฤษภาคม 2561
สำหรับดัชนี SETCLMV และดัชนี SETTHSI มีจำนวนหลักทรัพย์ที่เป็นองค์ประกอบในดัชนี 31 และ 45 หลักทรัพย์ตามลำดับ โดยจะเริ่มเผยแพร่ค่าดัชนีพร้อมกัน 2 กรกฎาคม 2561 นี้เป็นต้นไป
โดยก่อนหน้านี้ บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อเก็งกำไร” หุ้นที่คาดว่าจะถูกเลือกเข้าไปในการคำนวณ SET50 รอบใหม่ที่จะใช้สำหรับงวดเดือนก.ค.-ธ.ค. ปีนี้ ที่จะมีการประกาศในกลางเดือนนี้ (คาดว่าวันที่ 15 มิ.ย.)
ทั้งนี้ทาง CGS-CIMB มีการคาดการณ์ว่าหุ้น 5 บริษัทที่มีโอกาสถูกเลือกเข้าไปในการคำนวณ SET50 ได้แก่ BGRIM KTC GLOW RATCH TOA ในขณะที่หุ้นที่คาดว่าจะถูกเลือกเข้า SET100 ได้แก่ GLOW TOA RATCH BGRIM BLA VGI TTW JAS RS PRM SPCG THANI ERW ซึ่งโดยปกติแล้วหุ้นที่ถูกเลือกเข้า SET50 จะมีราคาปรับขึ้นได้ดีกว่าตลาด (outperform) ในช่วงหลังประกาศไปจนมีผลบังคับใช้ในวันที่ 2 ก.ค.
ขณะที่หุ้นที่ถูกเลือกเข้า SET100 จะมีผลน้อยกว่าเนื่องจากกองทุน Index fund ส่วนใหญ่จะลงทุนในหุ้น SET50 เป็นหลัก ส่วนหุ้นที่มีโอกาสถูกถอดออกจากการคำนวณ SET50ได้แก่ WHA TPIPP BCP PSH KCE ในขณะที่หุ้นที่คาดว่าจะถูกถอดออกจาก SET100 ได้แก่ BA ITD GFPT LPN TTA GGC UNIQ MONO ANAN THCOM BIG MC JMART JWD